Jonathan Kaplan bêre sy fluitjie | Nuus24
Kaapstad – Suid-Afrika se mees ervare skeidsregter, Jonathan Kaplan, gaan sy fluitjie aan die einde van die 2013-seisoen bêre.Die 46-jarige Kaplan, wat in meer toetse, Super-wedstryde én Curriebeker-kragmetings as enige ander skeidsregter geblaas het, was vir 21 jaar jaar deel van Saru se skeidsregterpaneel."Die afgelope dekades was rugby my lewe en ek het die besluit met 'n tikkie hartseer gemaak," het Kaplan Dinsdag in 'n uitgereikte verklaring gesê."Maar die tyd het aangebreek om aan te beweeg en plek te maak vir die jonger talent in Suid-Afrika.""Ek het 'n ongelooflike loopbaan gehad en wil Saru en die IRR bedank vir die geleenthede wat hulle my gegee het.""Ek kan met trots sê dat ek altyd die sport se beste belange op die hart gedra het en braaf genoeg was om die beste uit elke wedstryd te kry waarin ek betrokke was. Ek sal my voorste sitplek op die groot verhoog mis." Kaplan se prestasies sluit in:– 'n Wêreldrekord 68 toetse– 'n Rekord 99 Super-rugbywedstryde – 'n Rekord 150 Curriebeker-kragmetings– Vier Wêreldbeker-toernooie– Vyf Curriebeker-eindstryde– Drie Super-eindstryde Lees verder.Vir die jongste sportnuus volg Nuus24Sport op Twitter.– Ruggaworld
Lees meer oor: jonathan kaplan | skeidsregters VOLGENDE OP NUUS24X